Mõtlesin ühel päeval, et panen põlluveerele üles  kuulutuse - "Otsin halljänest, fotomodelliks. Kuulsus garanteeritud!". Juba järgmisel päeval tabas mind suur üllatus, kui põlluveerel mitmeid jäneseid märkasin. Uudis oli levinud ja lisaks jänestele oli kohale tulnud ka teisi metsaelanikke. Valisin siis sobivama jänese välja ja palusin tal otse objektiivi vaadata. Jänes ei teinud väljagi. Kordasin oma palvet ja alles siis mõistsin, et ta ju vaatabki otse.